מיסטר פנטסטיק

| --- | --- |

מיסטר פנטסטיק, כפי שהופיע על עטיפה אלטרנטיבית לחוברת Fantastic Four Vol.6 #1 מאוגוסט 2018. אמנות מאת סטנלי לאו.
 סוג:  גיבור-על
 הוצאה לאור:  מארוול קומיקס
 הופעה ראשונה:  The Fantastic Four #1 (נובמבר 1961)
 יוצרים:  סטן לי ג'ק קירבי
 גילום הדמות:  יואן גריפית' ("ארבעת המופלאים", "ארבעת המופלאים: עלייתו של הגולש הכסוף") מיילס טלר ("ארבעה מופלאים") ג'ון קרסינסקי ("דוקטור סטריינג' בממדי הטירוף") פדרו פסקל ("ארבעת המופלאים: צעדים ראשונים" (2025))
 מידע
 שם אמיתי:  ריד ריצ'רדס
 כינויים:  סטרץ', מוח גדול, ריד בנג'מין, האדם הבלתי מנוצח.
 סטטוס:  פעיל
 מקום לידה:  קליפורניה 
 מקצוע:  חוקר ארצות, פרופסור, הרפתקן, תלמיד
 כוחות:  יכולת אלסטית מוגברת ועל-אנושית, המאפשרת לו למתוח את גופו ולשנות את צורתו, חסינות לכל פגיעה.
 חבר בקבוצה:  ארבעת המופלאים
 חבר לשעבר בקבוצה:  האוונג'רס, אילומינטי, דפנדרס, קרן העתיד
 אזרחות:  ארצות הברית 
 דמויות קשורות
 משפחה:  מייג'ור ג'ון ריצ'רדס (סב) טד ריצ'רדס (דוד, מת) נתניאל ריצ'רדס (אב) אוולין ריצ'רדס (אם, מתה) קסנדרה ריצ'רדס (אם חורגת, מתה) טארה ריצ'רדס (אחות חורגת) קריסטוף ורנארד (אח חורג לכאורה) סוזן סטורם (אשה) פרנקלין ריצ'רדס (בן) ולריה ריצ'רדס (בת) פרנקלין סטורם (חותן, מת) מרי סטורם (חותנת) ג'ונתן סטורם (גיס)
 אויבים:  דוקטור דום 
 
מיסטר פנטסטיק (באנגלית: Mister Fantastic) הוא דמות בדיונית של גיבור-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת The Fantastic Four #1 מנובמבר 1961 ונוצרה על ידי הכותב סטן לי והמאייר ג'ק קירבי. מיסטר פנטסטיק הוא האלטר אגו של ריד ריצ'רדס, מדען גאון ומנהיג קבוצת ארבעת המופלאים, לצד אשתו סוזן סטורם, אחיה ג'וני סטורם וחברו הטוב בן גרים. נחשב לאדם החכם ביותר ביקום מארוול.
ריד ריצ'רדס הוא בנם היחיד של הפיזיקאי העשיר נתניאל ריצ'רדס ואשתו, אוולין. הוא היה ילד פלא עם כישרון למתמטיקה, פיזיקה ומכניקה, ולמרות שאוולין מתה, נתניאל עודד את ריד הצעיר, שלמד קורסים ברמת מכללה והצטרף למספר אוניברסיטאות. באוניברסיטת האמפייר סטייט הוא פגש שתי דמויות שישפיעו עליו בעתידו - שותפו למחקר ויקטור וון דום וחברו הטוב בנג'מין גרים. אחרי תאונה בה ריצ'רדס ודום נעשו אויבים מרים, הוא ובן שירתו יחד בצבא ארצות הברית, ונפגשו עם ניק פיורי במהלך מלחמת העולם השנייה. כשהשתתף באוניברסיטת קולומביה, ריצ'רדס שכר מקום מגורים בבעלות דודתה של נערה צעירה בשם סוזן סטורם, שהתאהבה בריצ'רדס.
יום אחד, אביו נעלם באופן מסתורי. למעשה, נתניאל המציא מכונת זמן, שבמקום להעבירו לעתיד העבירה אותו ליקום חלופי. אך לפני שעזב, אביו הותיר לריצ'רדס שני מיליארד דולר, בהם השתמש בשביל פרויקט לבניית ושיגור חללית, שבנוסף למימונו האישי נתמכה במימון פדרלי. אחרי שהביס חוצן וקיבל איומים מהממשלה שיבטלו את רישיונם לניסוי, ריצ'רדס החליט לשלוח את החללית לנסיעת מבחן. צוות הספינה - הוא, גרים, סוזן ואחיה ג'וני - נסעו, ובחלל נחשפו לקרינה קוסמית, שביצעה מוטציה בגופם והעניקה להם כוחות על. לאחר שחזרו והביסו את איש החפרפרת, הם הפכו לקבוצת ארבעת המופלאים.
דמותו של מיסטר פנטסטיק מדורגת במקום ה-40 ברשימת מאה גיבורי העל הגדולים, לפי אתר IGN. את דמותו גילם בסרטי הלייב אקשן "ארבעת המופלאים" ו"ארבעת המופלאים: עלייתו של הגולש הכסוף" השחקן יואן גריפית', את דמותו של מיסטר פנטסטיק בסרט האתחול מגלם השחקן מיילס טלר. השחקן ג'ון קרסינסקי מגלם גרסה חלופית של הדמות בהופעת אורח בסרט היקום הקולנועי של מארוול "דוקטור סטריינג' בממדי הטירוף" כחלק מחברי האילומינטי. השחקן פדרו פסקל עתיד לגלם גרסה חלופית של הדמות בסרט היקום הקולנועי של מארוול "ארבעת המופלאים: צעדים ראשונים".